Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 34/15/6601	Banská Bystrica, 22.6.2015
EEČ : 2-45-144-2015

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 2 písmeno ,1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátor Okresnej prokuratúry Banská Bystrica
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
dňa 10. 9. 2007 v Banskej Bystrici so spoločnosťou XXXXX zastúpenou XXXXX uzatvoril XXXXX zmluvu o spotrebnom úvere čXXXXX, predmetom ktorej bolo  poskytnutie účelového spotrebného úveru na financovanie ojazdeného OMV zn. XXXXX pričom kúpna cena vozidla bola 215.000,- Sk a pri spisovaní predmetnej zmluvy bola XXXXX uhradená časť kúpnej ceny vo výške 43.000,- Sk a teda výška spotrebného úveru bola vo výške 172.000,- Sk, tento úver sa zaviazal splatiť v 36 splátkach po 7848,90,- Sk avšak neuhradil ani jednu zo splátok, čím spôsobil pre spoločnosť XXXXX škodu vo výške 220.659,30,- Sk a predmetné vozidlo následne predal osobe XXXXX za sumu vo výške 130 000,- Sk (4315,20,-€) 

dňa 11. 1. 2008 v obci Trnavá Hora v rodinnom dome č.  246 ako obchodný zástupca spoločnosti XXXXX, za účelom výmeny žľabov a odkvapových rúr na rodinnom dome prevzal ako zálohu od XXXXX finančnú hotovosť vo výške 10.500,-Sk s tým, že dohodnuté práce vykoná do 30. 4. 2008, avšak dohodnuté práce do doposiaľ bez udania dôvodu nevykonal, ani finančnú čiastku vo výške 10. 500,-Sk nevrátil, čím spôsobil XXXXX, škodu vo výške 10.500,-Sk (315,16,-€), 

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:
	Dňa 19. 9. 2008 bolo vyšetrovateľom PZ ORPZ Brezno začaté trestné stíhane podľa § 199 ods.1 Trestného poriadku a dňa 25. 9. 2008 vznesené obvinenie podľa § 206 ods.1 Trestného poriadku, XXXXX, za prečin podvodu podľa § 221 ods. 1, ods. 2 Trestného zákona, ktorého sa mal dopustiť tým, že dňa 10. 9. 2007 v Banskej Bystrici so spoločnosťou XXXXX zastúpenou XXXXX uzatvoril zmluvu o spotrebnom úvere č. XXXXX, predmetom ktorej bolo  poskytnutie účelového spotrebného úveru na financovanie ojazdeného OMV zn. XXXXX, pričom kúpna cena vozidla bola 215.000,- Sk a pri spisovaní predmetnej zmluvy bola uhradená časť kúpnej ceny vo výške 43.000,- Sk a teda výška spotrebného úveru bola vo výške 172.000,- Sk, tento úver sa zaviazal splatiť v 36 splátkach po 7848,90,- Sk, avšak neuhradil ani jednu zo splátok, čím spôsobil pre spoločnosť XXXXX škodu vo výške 220.659,30,- Sk a predmetné vozidlo následne predal osobe XXXXX za sumu vo výške 130 000,- Sk (4315,20,-€). 

	Dňa 12. 8. 2008 bolo vyšetrovateľom PZ ORPZ Žiar nad Hronom začaté trestné stíhanie podľa § 199 ods.1 Trestného poriadku  a súčasne vznesené obvinenie podľa § 206 Trestného poriadku XXXXX za prečin podvodu podľa § 221 ods.1 Trestného zákona, ktorého sa mal dopustiť tým, že dňa 11. 1. 2008 v obci Trnavá Hora v rodinnom dome č.  246 ako obchodný zástupca spoločnosti XXXXX, za účelom výmeny žľabov a odkvapových rúr na rodinnom dome prevzal ako zálohu od XXXXX finančnú hotovosť vo výške 10.500,-Sk s tým, že dohodnuté práce vykoná do 30. 4. 2008, avšak dohodnuté práce do doposiaľ bez udania dôvodu nevykonal, ani finančnú čiastku vo výške 10. 500,-Sk nevrátil, čím spôsobil XXXXX, škodu vo výške 10.500,-Sk (315,16,-€).

	V uvedenej veci boli oba vyšetrovacie spisy odstúpené v zmysle príslušnosti na OKP ORPZ Banská Bystrica a dňa 19. 3. 2009  bolo vydané uznesenie o spojení veci podľa § 21 ods. 3 Trestného poriadku, kde vec bola vedená pod ČVS: ORP-785/1-OVK -BB-2008. 

	V danej veci boli vypočutí splnomocnenec spoločnosti XXXXX, svedok poškodený XXXXX, svedok poškodený XXXXX svedkovia XXXXX, XXXXX, XXXXX, XXXXX, XXXXX, XXXXX,  obvinený XXXXX, vykonaná konfrontácia medzi svedkom XXXXX a obvineným XXXXX, konfrontácia medzi svedkom XXXXX a obvineným XXXXX, zabezpečené písomnosti a správy na obvineného. 

	Z vykonaného dokazovania jednoznačne vyplýva, že týchto skutkov sa dopustil obvinený XXXXX. 

	Obvinený bol rozsudkom Okresného súdu v Banskej Bystrici sp. zn. XXXXX zo dňa 18.05.2015, právoplatným dňa 18.05.2015, odsúdený za zločin podvodu podľa § 221 ods. 1, ods. 2, ods. 3 písm. c) Trestného zákona, za ktorý mu bol uložený trest odňatia slobody v trvaní štyri roky, šesť mesiacov nepodmienečne, v ústave na výkon trestu so stredným stupňom stráženia.

	Podľa § 44 Tr. zák. súd upustí od uloženia súhrnného trestu podľa § 42 alebo od uloženia ďalšieho trestu podľa § 43, ak pokladá trest uložený skorším rozsudkom na ochranu spoločnosti a nápravu páchateľa za dostatočný.

	Vzhľadom na predchádzajúce odsúdenie nepodmienečnému trestu odňatia slobody na 4 roky a 6 mesiacov so zaradením na výkon trestu v ústave so stredným stupňom stráženia, ktoré bolo obvinenému uložené za prísnejší trestný čin ako ten, za ktorý je v tomto konaní stíhaný, prichádza do úvahy v prípade, že by bola na obvineného podaná obžaloba a tento by bol uznaný vinným zo spáchania menej závažného trestného činu, upustenie od uloženia súhrnného trestu podľa § 44, pričom takýto trest je celkom bez významu popri treste, ktoré bol obvinenému už právoplatne uložený.  

	Podľa § 215 ods. 2 písm. a/  Tr. por. prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

	Vzhľadom na vyššie uvedené skutočnosti som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

JUDr. Martin Králik
prokurátor